b'\n_START_ARTICLE_\nMihail Fjodorovi\xc4\x8d Vlodek\n_START_SECTION_\n\xc5\xbdivljenje\n_START_PARAGRAPH_\nLeta 1800 je vstopil v voja\xc5\xa1ko slu\xc5\xbebo kot poro\xc4\x8dnik pri gardistih. V bitki pri Austerlitzu je bil poveljnik konjeni\xc5\xa1kega eskadrona. 9. junija 1808 je postal adjutant in 28. novembra istega leta pa \xc5\xa1e polkovnik. Odlikoval se je v bojih s Turki med letoma 1810 in 1811, pri \xc4\x8demer je bil tudi ranjen._NEWLINE_Leta 1812 je bil odpu\xc5\xa1\xc4\x8den iz vojske zaradi o\xc4\x8ditkov, da je bil vohun, a je bil \xc5\xbee naslednje leto vrnjen v sestavo, pri \xc4\x8demer se je ponovno odlikoval v bojih. 15. septembra 1813 je bil povi\xc5\xa1an v generalmajorja._NEWLINE_Leta 1818 je postal poveljnik 1. brigade 2. ulanske divizije in 22. aprila 1819 je postal poveljnik Litvanske ulanske divizije._NEWLINE_11. junija 1832 je postal \xc4\x8dlan general\xc5\xa1taba in 10. avgusta naslednje leto je bil imenovan za \xc4\x8dlana dr\xc5\xbeavnega sveta Poljske._NEWLINE_22. avgusta 1826 je bil povi\xc5\xa1an v generalporo\xc4\x8dnika, 6. oktobra 1831 v generaladjutanta in 10. oktobra 1843 v generala konjenice.'